open-index/open-wikipedia-markdown huggingface dataset:
דירק בונסטרה

**דירק בונסטרה** (24 בפברואר 1893 – 9 בספטמבר 1944) היה שוטר הולנדי אשר סירב למלא את פקודות הנאצים במהלך מלחמת העולם השנייה, ובשל כך נשלח למחנה הריכוז דכאו, שם נספה. על פועלו הוכרז בשנת 1988 כחסיד אומות העולם על ידי יד ושם.

## סירוב לפקודה והשלכותיו
ביום שלישי, 9 במרץ 1943, קיבל דירק בונסטרה, ששירת כסמל במשטרת הז'נדרמריה (המשמר האזרחי) בעיירה גרוטחסט (Grootegast) שבמחוז חרונינגן, פקודה לעצור שבעה יהודים קשישים מהעיירה הסמוכה גרייפסקרק (Grijpskerk) ולהעבירם למחנה המעבר וסטרבורק. בונסטרה סירב למלא את הפקודה.

יומיים לאחר מכן, ב-11 במרץ, הוזעקו בונסטרה ועמיתיו למטה המשטרה בגרוטחסט על ידי מפקד המחוז, אשר דרש מהם לציית להוראה. כולם סירבו פה אחד. השוטרים שסירבו היו: יאן דדנס (Jan Deddens), קלאס ברחה (Klaas Berga), תוניס בולטהויס (Tonnis Bulthuis), תיאודור בואונק (Theodoor Buunk), צ'רק ואן דר האוו (Tjerk van der Hauw), חירט הולפאסט (Geert Holvast), רולף מולדר (Roelf Mulder), וילם פליים (Willem Vlijm) ויאן אלזינחה (Jan Elzinga).

באותו יום ננזפו השוטרים על ידי מפקד המחוז בחרונינגן, שניסה שוב לשכנעם למלא את הפקודה, תוך איום בשליחתם למחנה ריכוז. הם סירבו פעם נוספת, בטענה שחוקי האל גוברים על כל סמכות ארצית.

למחרת, 12 במרץ 1943, נעצרו כל עשרת השוטרים יחד עם מפקד הבריגדה שלהם ונשלחו למחנה הריכוז פוכט (Vught). זמן קצר לאחר מכן נשלחו שבעת היהודים מגרוטחסט למחנה השמדה, שם נרצחו בגז.

ב-7 במרץ 1944, לאחר שאחד האסירים הצליח להימלט, נענשו אחד-עשר השוטרים בכך שהושמו בבידוד במתקן העונשין הידוע לשמצה של מחנה פוכט, ה"בונקר".

## מותו והכרה כחסיד אומות העולם
ב-24 במאי 1944 נשלח דירק בונסטרה למחנה הריכוז דכאו בגרמניה. כעבור מספר חודשים, ב-9 בספטמבר 1944, נספה במחנה.

ב-14 בנובמבר 1988 הכיר יד ושם בדירק בונסטרה כחסיד אומות העולם, על אומץ ליבו ונכונותו להקריב את חייו בסירובו לשתף פעולה עם הנאצים.

## קישורים חיצוניים
* דירק בונסטרה – פעילותו להצלת חיי יהודים בתקופת השואה, באתר יד ושם
קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:נספים במחנה הריכוז דכאו
קטגוריה:שוטרים
קטגוריה:הולנדים שנולדו ב-1893
קטגוריה:הולנדים שנפטרו ב-1944
חירט הולפאסט

**חירט וילם הולפאסט** (בהולנדית: **Geert Willem Holvast**; 20 באוגוסט 1917 – 6 בפברואר 1992) היה שוטר הולנדי שנשלח למחנה ריכוז לאחר שסירב, יחד עם עמיתיו, לעצור שבעה יהודים קשישים.

## ביוגרפיה
בבוקר 9 במרץ 1943 קיבלו הולפאסט ועמיתיו דירק בונסטרה, יאן דדנס, קלאס ברחה, טניס בולטהויס, תאודורוס בונק, צ'ירק ואן דר האו, רולף מולדר, וילם פליים ויאן אלזינחה הוראה לעצור שבעה יהודים קשישים תושבי חרייפסקרק (Grijpskerk) ולגרשם למחנה הריכוז וסטרבורק. הם סירבו למלא את הפקודה.

יומיים לאחר מכן זומנו השוטרים למפקד המחוזי ולאחר מכן לנזיפה מצד המפקד האזורי של חרונינגן, אשר ניסה לשכנעם לציית להוראה. למרות זאת, הם סירבו בשנית. בעקבות זאת, כולם נשלחו למחנה הריכוז פוכט. הולפסט גורש בהמשך לגרמניה כשבוי מלחמה, ורק לאחר סיום המלחמה הוחזר להולנד.

ב-14 בנובמבר 1988 הוכר כחסיד אומות העולם על ידי יד ושם.

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:אסירים במחנות ריכוז
קטגוריה:שוטרים
קטגוריה:הולנדים שנולדו ב-1917
קטגוריה:הולנדים שנפטרו ב-1992
טיסה 521 של אמירטס

**טיסת אמיריטס 521** הייתה טיסת נוסעים בין־לאומית סדירה מת'ירווננתפוראם, הודו, לדובאי, איחוד האמירויות הערביות, שהייתה במטוס בואינג 777-300 של חברת אמירטס ב-3 באוגוסט 2016. המטוס, שנשא 282 נוסעים ו-18 אנשי צוות, התרסק בזמן הנחיתה בנמל התעופה הבינלאומי של דובאי.

כל 300 האנשים שהיו על הסיפון שרדו את התאונה; 32 נפצעו ו-4 נפצעו קשה. כבאי שדה התעופה מת בפעולת החילוץ ושבעה כבאים נוספים נפצעו. התאונה היא האובדן היחיד של מטוס לחברת אמירטס.

## הערות שוליים

קטגוריה:הודו: תעופה
קטגוריה:אמירטס
קטגוריה:תקריות ואסונות תעופה ב-2016
קטגוריה:תקריות ואסונות תעופה סמוך לנחיתה
קטגוריה:תקריות ואסונות תעופה במעורבות מטוסי בואינג 777
קטגוריה:אסיה: תקריות ואסונות תעופה
קטגוריה:2016 באסיה
דון מקניל

**דון מקניל** (באנגלית: **William Donald McNeill**;  30 באפריל 1918 – 28 בנובמבר 1996) היה טניסאי אמריקאי. הוא זכה בתחרויות הגברים באליפות ארצות הברית הפתוחה ובאליפות צרפת הפתוחה.

## ביוגרפיה
דון מקניל נולד בשנת 1918 באוקלהומה. הוא התחיל להתאמן ובשנות ה-30 של המאה ה-20 היה מספר פעמים אלוף אוקלחומה בטניס.

בשנת 1938 הוא ניצח באליפות ארצות הברית באולם.

בשנת 1939 מקניל נסע לאירופה. הוא ניצח בתחרות הגברים ובאליפות זוגות גברים באליפות צרפת הפתוחה, אך באליפות וימבלדון הודח בסיבוב השני.

בשנת 1940 מקניל זכה בתחרות הגברים באליפות ארצות הברית בפתוחה.

לאחר תחילת מלחמת העולם השנייה מקניל הצטרף לצי ארצות הברית. הוא הוצב בשגרירות ארצות הברית בארגנטינה. בהיותו בארגנטינה הוא ניצח פעמיים באליפות המדינה.

לאחר סיום המלחמה מקניל חזר לארצות הברית אך פנה לעסקים וכמעט ולא השתתף בתחרויות טניס. בשנת 1950 הוא ניצח באליפות ארצות הברית באולם בפעם השנייה ובפעם שנייה ניצח בתחרות זוגות גברים.  

בשנת 1965 נכלל מקניל בהיכל התהילה של הטניס.

דון מקניל נפטר בשנת 1996.

## קישורים חיצוניים

* 

קטגוריה:אמריקאים ילידי אוקלהומה
קטגוריה:טניסאים אמריקאים
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:אוקלהומה: ספורטאים
קטגוריה:אמריקאים שנולדו ב-1918
קטגוריה:אמריקאים שנפטרו ב-1996
טרמל טילמן

**טרמל טילמן** (באנגלית: **Tramell Tillman**; נולד ב-17 ביוני 1985) הוא שחקן אמריקאי, זוכה פרס אמי. הוא מוכר בעיקר בתור סת' מילצ'יק בסדרת המדע בדיוני והמסתורין "ניתוק" (2022–הווה).

## ביוגרפיה
טילמן גדל בשטח הגלילי , מרילנד, בסמוך ל, ויש לו חמישה אחים גדולים.

בצעירותו פיתח חיבה למשחק לאחר שהוריו לחצו עליו להשתתף איתם בהצגה שנערכה בכנסייה לכבוד חג המולד; בנערותו הצטרף לסוכנות כישרונות ובין היתר קיבל תפקיד של ניצב בסדרה "הסמויה".

למד בתיכון אלינור רוזוולט  במרילנד ובאוניברסיטת זייבייר בלואיזיאנה , שם למד קדם-רפואה בכוונה להפוך להיות מנתח אורתופדי, אך סלד מתכני הלימוד ועבר לאוניברסיטת ג'קסון סטייט , שם קיבל תואר בתקשורת המונים. לאחר מכן עבד ב"קרן ההגנה לילדים" , מוסד ללא כוונת רווח. העניין בתחום המשחק דחף אותו להשיג גם תואר באמנויות יפות מאוניברסיטת טנסי ; הוא סיים את לימודיו במקום הראשון בכיתתו, היה הגבר האפרו-אמריקאי הראשון שסיים את לימודי התואר ומספר שנים לאחר מכן החל להופיע בניו יורק בתיאטרון ברודוויי.

טילמן הוא הומוסקסואל מוצהר.

## פילמוגרפיה
### סרטים

### טלוויזיה

### תיאטרון

## פרסים ומועמדויות

### הופעות ברשימות

* 2025: טיים 100 נקסט

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:בוגרי אוניברסיטת טנסי
קטגוריה:בוגרי אוניברסיטת המדינה של ג'קסון
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1985
מנכאו חר

**מנכאו חר כאיו** (ידוע גם בשם **אכאו-חר** (Ikauhor), וביוונית עתיקה בשם **Μεγχερῆς**, מֶנכֶֿרֶס; נפטר בערך ב-2414 לפנה"ס) היה השליט השביעי בשושלת החמישית מתקופת הממלכה הקדומה, של מצרים העתיקה.

מנכאו חר שלט אולי שמונה או תשע שנים, בסוף המאה ה-25 לפנה"ס או בתחילת המאה ה-24 לפנה"ס, והיה יורשו של נ-אוסר איני, וירש אותו צ'ד כא רע אססי. למרות שמנכאו חר מתועד היטב על ידי מקורות היסטוריים, מעט מהחפצים בתקופת שלטונו שרדו. כתוצאה מכך, הקשר המשפחתי שלו לקודמו וליורשו אינו ברור, ולא זוהו צאצאים שלו. ייתכן כי חנתכאוס השלישית  הייתה אמו של מנכאו חר, כפי שעולה מראיות שהתגלו בקברה ב-2015.

מעבר לבניית אנדרטאות, הפעילות הידועה היחידה המתוארכת לתקופת שלטונו של מנכאו חר היא משלחת למכרות הנחושת והטורקיז בסיני. מנכאו חר הורה על בניית מקדש שמש, הנקרא "האופק של רע" ("Aketre" או "Akhet-Ra"). מקדש שמש זה הוא האחרון שנבנה, וידוע עליו רק מכתובות שנמצאו בקברי הכוהנים שלו. המקדש טרם אותר. מנכאו חר נקבר בפירמידה קטנה בסקארה, אשר המצרים הקדמונים כינו אותה "המקומות האלוהיים של מנכאו חר" (Netjer-Isut Menkauhor). החורבה, הידועה כיום בשם הפירמידה חסרת הראש, אבדה תחת חולות נודדים עד לגילויה מחדש ב-2008.

דמותו של מנכאו חר עמדה במרכזו של פולחן קבורה שנמשך זמן רב עד לסוף תקופת הממלכה הקדומהה, עם לפחות שבעה תחומים חקלאיים שייצרו הטובין עבור המנחות הנדרשות. פולחן הסגידה למנכאו חר, שנודע אז בתארים "אדון שתי הארצות החזק, מנכאו חר המוצדק" הופיע שוב בתקופת הממלכה החדשה (בערך 1550–1077 לפנה"ס), ונמשך לפחות עד לתקופת השושלת התשע-עשרה (בערך 1292-1077 לפנה"ס), כ-1,200 שנים לאחר מותו.

## הערות שוליים

## ביבליוגרפיה

* Müller, Karl Otfried, ed. (2010). Fragmenta Historicorum Graecorum, Vol. 2. Cambridge: Cambridge University Press. .


## קישורים חיצוניים

* 

קטגוריה:פרעוני השושלת ה-5
קטגוריה:אישים שחיו באלף ה-3 לפנה"ס
מוראקבה

**מוּרָאקָבֶּה** (בערבית: **مراقبة**; תעתיק: מֻראקבה) היא מתודולוגיה אסלאמית, סופית, שמטרתה להיכנס לאיחוד טרנסצנדנטלי עם אללה.

## אטימולוגיה ומשמעות
המילה מוראקבה נגזרת מהשורש הערבי: ر.ق.ب. (ר.ק.בּ.) שהוראתו: התבוננות, צְפייה, השגחה, מעקב. כפי שמופיע מספר פעמים בקוראן, בין היתר: דברי אללה: "פקחו עין, וגם אני אפקח עין עמכם" (وَارْتَقِبُوا إِنِّي مَعَكُمْ رَقِيبٌ).

המלומד המוסלמי, חוקר החדית', איש האסכולה החנבלית, אבן קיים אלג'וזיה (1350-1292) אמר: "המוראקבה היא הידיעה והוודאות המתמדת של המשרת, שאלוהים הכל יכול מודע להופעתו החיצונית והפנימית".
[ממוזער|הכניסה ל[זאווייה, שבה נהגו סופים לערוך מוראקבה. (לרוב בחלק צדדי של מסגד).]]

## עקרונות והיבטים מרכזיים של מוראקבה
מלומדים סופיים מסבירים את המונח מוראקבה ומשמעותו בחיי היום-יום של המאמין, בדרכים שונות, הקרובות ומשלימות זו את זו, כמו:

### התבוננות באלוהים
הכרה ביחידותו, ייחודו ואחדותו של אללה, כפי שכתוב בקוראן בכמה מקומות ובין היתר: "אמור אלוהים הוא אחד. אלוהים לעד. לא יָלָד ולא הוּלד. שווה לו אין גם אחד" ("قُلْ هُوَ اللهُ أَحَدٌ. اللهُ الصَّمَدُ. لَمْ يَلِدْ وَلَمْ يُولَدْ. وَلَمْ يَكُنْ لَّهُ كُفُواً أَحَدٌ"). באמצעות מוראקבה, מאמין סוּפי יכול להגיע למצב ההכרה האולטימטיבית בעיקרון זה, בשלב ה"תווחיד" (توحيد), איחוד רוחני עם אללה.

### ההשגחה המתמדת
אחד העקרונות המרכזיים באסלאם הוא ההכרה בכך שאלוהים "משגיח על האדם תמיד". אחד משמותיו של אללה הוא א-רַּקִיבּ (ٱلرَّقِيب), המשגיח. הסופים מרחיבים זאת גם על המאמין שחייב להשגיח ולחיות בהכרה תמידית באל, לראות את ידו בכל דבר ולחוש את קרבתו באופן אישי. כפי שכתוב בחדית': "עבוד את אללה כאילו אתה רואה אותו, ואם אינך רואה אותו, הוא רואה אותך" (“أن تعبد الله كأنك تراه، فإن لم تكن تراه فإنه يراك”).

### מדיטציה והתבודדות
בסופיות, מוראקבה היא תרגול מדיטטיבי, שבו התלמיד מתבונן פנימה, מתמקד בנוכחות האל, ומשתדל לנקות את תודעתו ממחשבות מיותרות. הדגש מוּשם על הקשבה פנימית ולא רק על חזרה מילולית של פסוקים או תפילות.

### מוראקבה והלב
הסופים מאמינים שהלב הוא מרכז התודעה הרוחנית, ושעליו להיות נקי מכל הסחות דעת כדי לקלוט את אור האל. בתהליך המוראקבה, התלמיד מנסה להשתחרר הן מהסחות חיצוניות והן מהאגו (نفس) ורק אז יוכל לבו להיפתח לאור האלוהי.

## הערות שוליים

קטגוריה:סופיות
קטגוריה:מדיטציה
התעללות במסגרת החינוך המיוחד

**התעללות במסגרת החינוך המיוחד** כוללת, לעיתים, שימוש באמצעי איפוק והסתגרות, איומים, אלימות או מניעת גישה למזון מצד הצוות. מקרים אלו עלולים לגרום לטראומה מתמשכת בקרב התלמידים ולהותיר את ההורים בתחושות של אשמה וחוסר אונים.

## מעצורים כהתעללות
מספר תלמידים חזרו לביתם עם חבורות בעקבות הפעלת כוח מצד צוות ההוראה, לעיתים ללא דיווח מסודר על האירוע. מקרים אלו הובילו לטראומה מתמשכת בקרב התלמידים ולפגיעה באמון במערכת החינוך.

## בישראל
ילדים עם צרכים מיוחדים סובלים מהתעללות יותר פי חמישה בהשוואה לילדים אחרים. בישראל קיימת הערכה כי כ-90,000 ילדים עם צרכים מיוחדים חווים מקרים של התעללות והזנחה.

בדיון משותף של ועדות החינוך והבריאות בכנסת בשנת 2024 הוצגו אתגרים במסגרות החינוך המיוחד לילדים על הרצף האוטיסטי, ביניהם מחסור באנשי מקצוע ופערים בתנאי ההעסקה של מטפלות פרא-רפואיות. במהלך הדיון הועלו עדויות למקרים בהם תלמידים נשלחים להערכות מסוכנות או נעולים במסגרת בית הספר. הדיון התמקד גם בצורך במענים מותאמים לכל תלמיד בהתאם לרמת התפקוד, ובסיכומו הועלתה דרישה ליישם את המלצות דוח מקצועות הבריאות ולהשוות את תנאי ההעסקה של המטפלות הפרא-רפואיות.

בשנת 2021 בעקבות דיווחים על אירועים במתקנים חינוכיים לילדים עם צרכים מיוחדים, עולה כי גם במקומות המיועדים לספק סביבה בטוחה דווחו מקרים של אלימות והתעללות פיזית. לדוגמה, הורים תיארו מצבים בהם עוזרות הכריחו את הילדים לשכב, דבר שגרם למצבי חרדה, וכן דווחו מקרים של פעולות אלימות כלפי ילדים על ידי צוות המוסד. במקרים מסוימים, אירועים אלו הובילו להתקשרויות למשטרה.

## מקרים של שימוש בכוח במסגרת חינוכית
בשנת 2015 דווח על מקרה במרילנד שבו תלמיד בן 8 נגרר במסדרונות בית הספר על ידי שלושה אנשי צוות והוכנס לחדר ללא חלונות; מאוחר יותר נמצא כשהוא שוכב עם סימני פציעה.

## הערות שוליים

קטגוריה:חינוך מיוחד
קטגוריה:אוטיזם
קטגוריה:התעללות
ז'ול פומרי

**ז'ול פומרי** (בצרפתית: **Jules Pommery**; נולד ב-22 בינואר 2001) הוא אתלט צרפתי, זוכה מדליית ארד באליפות אירופה (מינכן 2022) בקפיצה לרוחק.

## ביוגרפיה
### 2019
#### אלוף אירופה עד גיל 20
באליפות אירופה עד גיל 20 שנערכה בבורוס שבשוודיה ביולי זכה במדליית זהב בקפיצה לרוחק בשיא אישי חדש של 7.83 מטר.

### 2022
#### מדליית ארד באליפות אירופה
באליפות אירופה שנערכה במינכן שבגרמניה באוגוסט זכה במדליית ארד בקפיצה לרוחק בתוצאה של 8.06 מטר, אחרי מילטיאדיס טנטוגלו מיוון (8.52 מטר) וטוביאס מונטלר משוודיה (8.06 מטר).

### 2023
באליפות אירופה באולם שנערכה באיסטנבול שבטורקיה במרץ לא הצליח לקבוע תוצאה במוקדמות קפיצה לרוחק.

באליפות העולם שנערכה בבודפשט שבהונגריה באוגוסט סיים במקום 37 בקפיצה לרוחק בתוצאה של 7.23 מטר.

### 2024
באליפות אירופה שנערכה ברומא שבאיטליה ביוני סיים במקום 24 בקפיצה לרוחק בתוצאה של 7.72 מטר.

## שיאים אישיים
### אצטדיון
* קפיצה לרוחק: 8.17 מטר (2022)

### אולם
* קפיצה לרוחק: 7.97 מטר (2022)

## קישורים חיצוניים

קטגוריה:קופצים לרוחק
קטגוריה:אתלטים צרפתים
קטגוריה:צרפתים שנולדו ב-2001
הפירמידה חסרת הראש

**הפירמידה חסרת הראש**, מזוהה גם כ"**לפסיוס XXIX**", היא שריד של מתחם פירמידה שנבנה בסקארה. זהותו של בעל הפירמידה אינה ברורה, אם כי על פי הידוע היא שייכת לפרעה מנכאו ח'ר מהשושלת החמישית או לפרעה מרי כא רע מהשושלת העשירית, ששניהם ידועים כמי שבנו פירמידה. אם קשורה למנכאו ח'ר, שמה של הפירמידה הוא "אלוהיים הם המקומות של מנכאו ח'ר" (Nṯr-ỉswt Mn-kꜣw-ḥr); אם קשורה למרי כא רע, שמה של הפירמידה הוא "רעננים הם המקומות של מרי כא רע" (Wꜣḏ-swt Mry-kꜣ-rꜥ). מועמדים נוספים לבעל הפירמידה שהוצעו הם אמנמחת הראשון מהשושלת השתים-עשרה ופרעה איטי (Ity) מהשושלת השמינית.

מתחם הפירמידה במצב גרוע מאוד. ניתן לזהות באופן סופי רק את הפירמידה הראשית, מבנה המשנה שלה ומקדש המתים. קיימים יסודות מועטים של פירמידת פולחן ושל שביל, עם זאת, אין סימן למקדש עמק קיים. בסיס מבנה העל של הפירמידה נמדד על ידי אגיפטולוגים שונים כ-52 מטרים, 60 מטרים או 65 מטרים על 68 מטרים. מבנה המשנה שלו נחקר ביסודיות בין השנים 2005 ל-2008 על ידי צוות של ארכאולוגים בראשות זאהי חוואס. הממצאים שלהם כללו שערים מונמכים המעידים על קבורה, מכסה סרקופג בנוי מצפחה, וחורים שנכרתו ברצפת חדר הקבורה, שלפי הנראה החזיקו צנצנות חופה.

## ביאורים

## הערות שוליים

## מראי מקום

* Allen, James; Allen, Susan; Anderson, Julie; et al. (1999). Egyptian Art in the Age of the Pyramids. New York: The Metropolitan Museum of Art. . OCLC 41431623.
* Clayton, Peter A. (1994). Chronicle of the Pharaohs. London: Thames & Hudson. .
* Dodson, Aidan; Hilton, Dyan (2004). The Complete Royal Families of Ancient Egypt. London: Thames & Hudson. .
* Grimal, Nicolas (1992). A History of Ancient Egypt. Translated by Ian Shaw. Oxford: Blackwell Publishing. .
* Krauss, Rolf; Warburton, David (2006). "Conclusions and Chronological Tables". In Hornung, Erik; Krauss, Rolf; Warburton, David (eds.). Ancient Egyptian Chronology. Leiden: Brill. pp. 473–498. .
* Lehner, Mark (2008). The Complete Pyramids. New York: Thames & Hudson. .
* Shaw, Ian, ed. (2003). The Oxford History of Ancient Egypt. Oxford: Oxford University Press. .
* Theis, Christoffer (2010). Kahl, Jochem; Kloth, Nicole (eds.). "Die Pyramiden der Ersten Zwischenzeit. Nach philologischen und archäologischen Quellen". Studien zur Altägyptischen Kultur (in German). 39. Hamburg: Helmut Buske Verlag GmBH: 321–339. .
* Wilkinson, Toby (2010). The Rise and Fall of Ancient Egypt. London: Bloomsbury. .


## קישורים חיצוניים

* BBC News: *Missing pyramid found*, June 5, 2008
* Associated Press: Missing Pyramid Found in Egypt, June 5, 2008


קטגוריה:פירמידות
קטגוריה:מצרים: אתרים ארכאולוגיים
פירמידה של מנכאו ח'ר
קטגוריה:מצרים: פירמידות
משרד קשרי הציבור של הבית הלבן

**המשרד לקשרי ציבור של הבית הלבן** (באנגלית: **Office of Public Liaison**, בראשי תיבות: *OPL*) הוא יחידה, הפועלת במסגרת משרד הבית הלבן למדיניות. תפקידו העיקרי הוא לשמש כגשר בין הממשל הפדרלי לבין קבוצות וארגונים מגוונים בציבור האמריקאי, במטרה לקדם דיאלוג ולתאם שיתופי פעולה עם אוכלוסיות שונות.

המשרד לקשרי ציבור הוקם בשנת 1974 תחת ממשלו של הנשיא ג'רלד פורד, ונועד להגביר את מעורבות הציבור במדיניות הממשל. במהלך השנים הרחיב המשרד את תחומי פעילותו וכיום הוא מקיים קשרים עם מגוון רחב של גופים, בהם ארגונים חברתיים, קהילות דתיות, איגודים מקצועיים, עסקים, קבוצות אקדמיות ופעילים אזרחיים.

המשרד לקשרי ציבור ממלא תפקיד משמעותי בגיוס תמיכה ציבורית למדיניות הממשל. בתקופות שונות הוא שימש כלי ליצירת קואליציות בין קבוצות מגוונות, וכן פלטפורמה להשמעת קולם של מגזרים שהודרו בעבר ממוקדי קבלת ההחלטות.

## תפקידים
* ליצור קשר עם קבוצות מגוונות ולהקשיב לצרכים ולדאגות שלהן בנוגע למדיניות הממשל.
* לספק מידע והסברה על מדיניות ומיזמים של הבית הלבן.
* לגייס תמיכה ציבורית ליוזמות הנשיא ולמדיניות הפדרלית.
* לתאם פגישות ואירועים בין נציגי הממשל לבין ארגונים אזרחיים.
* לשמש כערוץ תקשורת דו-כיווני בין הבית הלבן לבין הציבור הרחב, כולל קבוצות שהיו בעבר מודרות ממוקדי קבלת ההחלטות.

## סגל
בראש המשרד עומד מנהל הממונה על ידי נשיא ארצות הברית. המשרד כולל צוותים המתמקדים בתחומים שונים של קהילות מיעוטים ומגזרים שונים. בהרבה מקרים, סדרי העדיפויות של המשרד משתנים בהתאם למדיניות הנשיא המכהן.

סגל המשרד לקשרי הציבור של הבית הלבן תחת ממשל דונלד טראמפ השני:
* סגן עוזר הנשיא ומנהל משרד קשרי הציבור: ג'ים גויר
* סגנית עוזר הנשיא ומנהלת קשרי מיעוטים (קהילות האפרו-אמריקאיות, הלטינים והנשים): לין פאטון
* עוזרת מיוחדת לנשיא וסגנית מנהל משרד קשרי הציבור: ברט פאוול
* עוזרת מיוחדת לנשיא ומנהלת קשרי העסקים: היילי בורדן
* עוזר מיוחד לנשיא ומנהל היוזמות האסטרטגיות: אלכס פלמיסטר

## הערות שוליים
קטגוריה:הבית הלבן: מחלקות
עדינה שמיר

**עדינה שמיר** פרופסור, חוקרת שימוש בטכנולוגיות לקידום תלמידים, ראש המעבדה והטכנולוגיות בחינוך המיוחד, אוניברסיטת בר-אילן, יו"ר ועדת הלב בווראייטי.

## הישגים מקצועיים

שמיר היא מרצה בכירה בפקולטה לחינוך, אוניברסיטת בר-אילן. המחקר והפרסומים המדעיים שלה נמצאים בתחום הפיתוח הקוגניטיבי והמטה-קוגניטיבי, שימוש בטכנולוגיות חדשות לתמיכה בלמידה של תלמידים עם צרכים אקדמיים מגוונים, כולל תלמידים עם לקויות למידה. היא משמשת כפרופ' חברה וחוקרת טכנולוגיה וחינוך של אוכלוסיות בסיכון . עומדת בראש המעבדה והמכון לטכנולוגיות בחינוך המיוחד. היא מרבה לעסוק בהנחיית סטודנטים בעבודות תזה לתואר שני ולדוקטורט בפקולטה לחינוך, אוניברסיטת בר-אילן. יזמה את בניית "מעבדת דמיון" שהוקמה בבית הספר המיוחד "יחדיו", המכוונת לספק לתלמידים כחדר למידה אופפת ומרחב תגליות אינטראקטיביות וחדשניות. זהו פרויקט ארצי המיושם בהובלת קרן אתנה ובתמיכת אפסון ישראל.

## תחומי מחקר
* יכולת שינוי קוגניטיבי ומטה-קוגניציה בקרב תלמידים עם צרכים מיוחדים .
* שימוש בטכנולוגיות חדשות כדי לתמוך בלמידה של סטודנטים עם צרכים אקדמיים מגוונים (כולל צרכים חינוכיים מיוחדים).
* למידה בתיווך עמיתים.

## פרויקטי מחקר
* טכנולוגיות חדשות כתמיכה בלמידה בקרב ילדים עם צרכים מיוחדים (כולל ליקויי למידה).
* מטא-קוגניציה בקרב ילדים צעירים – מחקר חוצה תרבות (עם אוניברסיטת Cambridge, אנגליה).
* ספרים אלקטרוניים (ספרים אלקטרוניים) כתמיכה באוריינות ומתמטיקה בקרב ילדים עם צרכים אקדמיים מגוונים.

## פרסים
* 1996 – פרס עידוד לתלמידי M.A מצטיינים, בית הספר לחינוך, אוניברסיטת בר-אילן.
* 1998 – פרס עידוד לדוקטורט מעולה. סטודנטים, בית הספר לחינוך, אוניברסיטת בר-אילן.
* 1999 – פרס עידוד לדוקטורט מעולה. סטודנטים, Ph.D. ועדה, אוניברסיטת בר-אילן.

## חיים אישיים
נשואה למאיר שמיר, להם שלושה ילדים בהם כדורגלן העבר גיא שמיר.

## קישורים חיצוניים
* פרופ' חבר עדינה שמיר, באתר של אוניברסיטת בר-אילן

## הערות שוליים

קטגוריה:בוגרי אוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: חינוך
קטגוריה:חוקרי חינוך ישראלים
נינטנדו סוויץ' 2

**נינטנדו סוויץ' 2** (באנגלית: **Nintendo Switch 2**; ביפנית: **ニンテンドースイッチ 2**, Nintendō Suitchi 2) היא קונסולת משחקי וידאו היברידית מבית נינטנדו שהוכרזה ב-16 בינואר 2025 והושקה ב-5 ביוני 2025.

## מאפיינים
Nintendo_Switch_2_in_Docking_Console|ממוזער

הקונסולה מצוידת במסך תצוגה בגודל 7.9 אינץ' (20.066 ס"מ), אשר גדול ב-%27.419354838 ממסך התצוגה של קונסולת הסוויץ' המקורית. לקונסולה מעבד חזק בהרבה מקונסולת הסוויץ' המקורית. סוויץ' 2 תומכת בתצוגה בעלת רזולוציה של 4K וגם תומכת ב-HDR וקצב רענון של עד 120 הרץ.

בדומה לקונסולת הנינטנדו סוויץ' המקורית, נינטנדו סוויץ' 2 גם היא קונסולה היברידית, כלומר היא יכולה לשמש גם כקונסולת משחקים ניידת וגם ניתן לחבר אותה למסך חיצוני.

הבקרים של הקונסולה עוצבו מחדש והם גדולים יותר מהבקרים של קונסולת הסוויץ' המקורית ומתחברים בצורה מגנטית לצידי הקונסולה.

לקונסולה חיבור USB-C בחלק העליון שלה ובחלק התחתון שלה.

## היסטוריה
במאי 2024, נשיא חברת נינטנדו שונטארו פורוקאווה  פרסם הודעה בטוויטר בה הוא אישר באופן רשמי שנינטנדו מפתחת את הקונסולה שתחליף את הנינטנדו סוויץ', ושהחברה צפויה לחשוף את אותה הקונסולה לראשונה עד מרץ 2025.

הקונסלה הוכרזה לראשונה באופן רשמי ב-16 בינואר 2025. המכירה התחילה ב-5 ביוני 2025.

## תאימות לאחור
לקונסולה תאימות לאחור עבור חלק ניכר מהמשחקים שיצאו בעבר לנינטנדו סוויץ', הן עבור משחקים פיזיים ומשחקים שנרכשו באופן דיגיטלי, כך שניתן לשחק אותם גם בקונסולה החדשה.

## קישורים חיצוניים

* 

## הערות שוליים

קטגוריה:קונסולות משחקים
קטגוריה:נינטנדו
קטגוריה:קונסולות משחקים ניידות
הר בזק

**הר בֶּזֶק** (בערבית: "ג'בל א־סאלמה") הוא הר בצפון השומרון, הגבוה שבהרי רכס בזק ממנו נשפך נחל בזק. גובהו של ההר 713 מטר מעל פני הים, והוא מצוי כ-5 קילומטרים מדרום לכפר ראבא שבמרחב נפת ג'נין.

## גאוגרפיה
ההר מחבר בין רכס הגלבוע לבין חבל ארץ השומרון ועליו נמצא הכפר הבדואי הקטן אבזיק. מן ההר נשקף נוף אל השומרון, רכס טמון, הר גדיר, הגלבוע, עמק יזרעאל, בקעת הירדן, הרי הגלעד ואף הגליל התחתון.

בקמרים המזרחיים שההר נמנה עימהם כחלק ממדבר השומרון חסרים מקורות
מים נובעים

ההר מתאפיין בסלעי גיר איאוקני קשה, כמו הר גריזים והר עיבל.

אחת למספר חורפים נערם שלג על פסגת ההר ועל פסגות ההרים ברכס ההרים באזור. במרחב ההר הוכרזה באפריל 1991 "שמורת נחל בזק עילי" שטחה הוא כ-55,530 דונמים.

לפי השערות מסוימות על ההר שכנה העיר המקראית בזק.

ב-1984 התרחשה בהר תאונת המסוק בנחל בזק בו נהרגו 5 חיילי צה"ל ונפצעו 5 חיילי צה"ל.

בדצמבר 2025 הוכרז כי יקום בהר יישוב יהודי חדש בשם הר בזק.

## הערות שוליים

בזק
קטגוריה:מדבר שומרון
גני פנטסיה

**גני פנטסיה** (באנגלית: **Fantasia Gardens**) הם מסלולי מיני גולף בדיסניוורלד שבפלורידה, ארצות הברית. בגנים יש שני מסלולי מיני גולף עם 18 חורים שתוכננו על פי הסרט "פנטסיה". הם נפתחו לציבור הרחב ב-20 במאי 1996. בגנים נערכים כ-450,000 סיבובי מיני גולף בכל שנה.

המסלול הראשון הוא הקל והמתאים יותר לילדים ומציג דמויות וחפצים מהסרט המשולבים בכל חור. לעומת זאת, המסלול האחר הוא הקשה יותר וכולל, בין היתר, מלכודות חול ושאר תחבולות.

ב-2024 דורגו המסלולים כטובים ביותר במדינת פלורידה.

## קישורים חיצוניים
* 

## הערות שוליים

קטגוריה:דיסניוורלד
התרסקות מטוס לירג'ט בפילדלפיה

**התרסקות מטוס לירג'ט בפילדלפיה** התרחשה ב-31 בינואר 2025, מעט אחרי השעה 18:00 שעון מקומי (01:00 שעון ישראל), כאשר התרסק מטוס לירג'ט 55 בפילדלפיה, פנסילבניה, במהלך טיסת פינוי רפואי אשר המריאה מנמל התעופה צפון מזרח פילדלפיה לנמל התעופה הבין-לאומי של טיחואנה עם עצירה מתוכננת בנמל התעופה הלאומי ספרינגפילד-ברנסון.

שישה אנשים, כולל מטופלת צעירה ואמה, היו על המטוס. המטוס פגע במספר מבנים וכלי רכב במהלך התקרית, וגרם לשריפה ופיצוצים. ששת הנוסעים שהיו על המטוס, ואדם אחד עובר אורח נהרגו. 24 נוספים נפצעו.

## רקע
המטוס המעורב בתאונה הוא לירג'ט 55 עם מספר הזנב XA-UCI אשר יוצר בשנת 1982, ושימש כאמבולנס אווירי. מזג האוויר שנרשם זמן קצר לפני ההמראה העיד על גשם קל, ערפל ורוחות של כ-50 קמ"ש.

על המטוס היו 6 אנשים, בהם 4 חברי צוות, מטופלת צעירה ואמה המלווה. כל ששת הנוסעים היו ממקסיקו, והיו בדרכם חזרה מטיפולים רפואיים אשר הצעירה עברה בפילדלפיה.

## התאונה
ב-31 בינואר 2025, בשעה 18:06, התרסק המטוס בסמוך למרכז הקניות רוזוולט בפילדלפיה. חלקים מהמטוס פגעו במספר מבנים בסביבת התרסקותו. המטוס נעלם ממסכי המכ"ם שניות לפני ההתרסקות, והתרסק כ-40 שניות לאחר ההמראה משדה התעופה, שנמצא כ-5 קילומטרים ממקום ההתרסקות. על פי נתונים מהאתר פלייטרדאר24, המטוס הגיע לגובה של 1,275 רגל (389 מטרים) במהירות של 242 קשר (448 קמ"ש). המטוס צלל לקרקע בקצב של כ-11,000 רגל לדקה (3,400 מטרים לדקה).

ממוזער|מסלול המטוס לפני ההתרסקות

מספר בני אדם על הקרקע נפצעו בתקרית, בהם שישה שאושפזו עם כוויות בדרגות חומרה שונות. שלושה מהפצועים שוחררו מבית החולים באותו יום. בין הפצועים היה אדם שסעד במסעדה סמוכה ונפגע בראשו מהריסות שהתעופפו כתוצאה מההתרסקות.

## חקירה
סיבת ההתרסקות עדיין אינה ידועה. רשות התעופה הפדרלית (FAA) מובילה את החקירה יחד עם המועצה הלאומית לבטיחות בתעבורה (NTSB). ב-6 במרץ הודיע צוות החקירה בדו״ח ראשוני, כי מקליט הקול בתא הטייס לא פעל בזמן הטיסה וההתרסקות, וכי ייתכן שלא פועל כבר שנים רבות.

## קישורים חיצוניים

## הערות שוליים

קטגוריה:תקריות ואסונות תעופה בארצות הברית
קטגוריה:תקריות ואסונות תעופה ב-2025
קטגוריה:תקריות ואסונות תעופה סמוך להמראה
קטגוריה:מקסיקו: תעופה
קטגוריה:פילדלפיה: היסטוריה
קטגוריה:2025 בארצות הברית
מנאסה הרבסט

**מנאסה הרבסט** (בגרמנית: **Manasse Herbst**; 1 בנובמבר 1913 – 3 בינואר 1997) היה שחקן וזמר גרמני. השתתף ב-416 הופעות מוצלחות של האופרטה "הפונדק הלבן" בין השנים 1930–1932 בברלין. במחצית הראשונה של שנות ה-30 ניהל מערכת יחסים עם הברון גוטפריד פון קראם, שנשפט במשפט תעמולה נאצי. בשל מוצאו היהודי והאיסור שהטילו הנאצים על עיסוקו האמנותי, נמלט הרבסט מגרמניה בשנת 1936. מאוחר יותר קיבל אזרחות אמריקאית.

## ביוגרפיה
בשנת 1920 הופיע הרבסט בסרט האילם "פאפא היידן", בו גילם את בנו הצעיר של המלחין יוזף היידן. בשנת 1926 שיחק בסרט האילם "בנו של חניבעל". בין השנים 1930–1932 השתתף ב-416 הופעות של האופרטה "בפונדק הלבן" ("Im weissen Rössl") בתיאטרון גרוסס שאושפילהאוס בברלין. ההפקה נחשבה לאחד משיאי התרבות של רפובליקת ויימאר, אך עוררה את זעם המשטר הנאצי, שהגדירהּ כ"אמנות מנוונת" ואסר על הצגתה עם עלייתו לשלטון בשנת 1933.

בשנת 1931 פגש הרבסט בן ה-17 את גוטפריד פון קראם הנשוי בן ה-21 במועדון הלילה של ברלין, אלדורדו כאשר האחרון היה בתחילת דרכו כאלוף טניס. הם היו חברים קרובים עד להגירתו הכפויה של הרבסט.

באפריל 1937 נחקר פון קראם על ידי הגסטפו בנוגע למערכת היחסים האינטימית שלו עם הרבסט, בעקבות הלשנה של נער ליווי. עבור הנאצים הייתה החקירה הסתעפות שולית בפרשת בלומברג-פריטש. כדי להקל על עונשו, ניסה פון קראם לטעון שמערכת היחסים התקיימה לפני שהחמירו חוקי הנאצים נגד הומוסקסואליות בשנת 1935. כמו כן, הצהיר בפני החוקרים כי הרבסט סחט אותו, על מנת להפחית את עונשו בגין עבירות מטבע. פון קראם נידון לשנת מאסר, אך שוחרר על תנאי כעבור שבעה חודשים, לאחר שאמו התערבה למענו ונפגשה עם הרמן גרינג, שהיה חבר במועדון הטניס שבו שיחק.

לאחר מלחמת העולם השנייה, הרבסט, שבינתיים נישא, ביקר בגרמניה כדי להודות לפון קראם על שהציל את חייו. הרבסט התגורר מאוחר יותר בהאלנדייל, פלורידה, שם נפטר בגיל 83.

## סרטים אילמים
* 1920: "פאפא היידן"
* 1926: "בנו של חניבעל"

## תיאטרון
* 1930–1932: "פונדק הסוס הלבן" (הבמאי אריק צ'ארל), בתפקיד פיקולו

## ביבליוגרפיה

## קישורים חיצוניים

## הערות שוליים

קטגוריה:יהודים גרמנים
קטגוריה:להט"בים יהודים
קטגוריה:שחקנים יהודים
קטגוריה:גרמנים שנולדו ב-1917
קטגוריה:גרמנים שנפטרו ב-1997
One Trick Pony (סרט)

***One Trick Pony*** (בעברית: **פוני של טריק אחד**) הוא סרט דרמה מ-1980 בכיכובו של הזמר פול סיימון שגם כתב את התסריט. הסרט בוים על-ידי רוברט מ. יאנג. עוד משתתפים בסרט: בלייר בראון, ריפ טורן ולו ריד.

הסרט זכה לביקורות שליליות ונכשל בקופות. במקביל לסרט יצא לאור אלבום פסקול אשר כולל את השיר *Late in the Evening* שהגיע למקום השישי במצעד בילבורד 100.

## רקע

סיימון פיתח את התסריט במשך מספר שנים וניסה לעניין אולפנים בהפקתו. לאחר צאת האלבום  עבר סיימון מחברת קולומביה רקורדס לתקליטי וורנר, בין השאר בגלל שאולפני וורנר הסכימו להפיק את הסרט. אלבום הפסקול של הסרט הוא האלבום הראשון של סיימון שהופק בתקליטי וורנר. 

סיימון היה חסר ניסיון במשחק (למעט תפקיד קטן בסרט הרומן שלי עם אנני) ובכדי להתכונן לתפקיד הוא למד אצל מירה רוסטובה, שלימדה משחק מתודי. רוברט מ. יאנג נבחר לביים את הסרט לאחר שכמה במאים אליהם פנה סיימון דחו את ההצעה לביימו. בכדי שהסרט יהיה אותנטי ככל האפשר, השחקנים המגלמים את חברי להקתו של סיימון בסרט הם מוזיקאים איתם עבד סיימון כמו סטיב גאד, טוני לוין, אריק גייל וריצ'רד טי. 

## תקציר העלילה

ג'ונה לוין (פול סיימון) היה בצעירותו זמר פופולרי, אך כעת הקריירה שלו מדשדשת והוא עומד בראש להקה אשר בעיקר עורכת הופעות חימום ללהקות גדולות ומצליחות. הוא פרוד מאשתו (בלייר בראון) המתגוררת עם בנם והוא מנסה לשקם את יחסיו עמם. מנהל בחברת תקליטים (ריפ טורן) משכנע אותו לעבוד על אלבום חדש עם מפיק (לו ריד) אשר מנסה לגרום למוזיקה שלו להיות מסחרית יותר, אך ג'ונה מתקשה להשלים עם התוצאה.

## קבלת הסרט

סיימון יצא למסע הופעות קצר בארצות הברית ואירופה לקידום הסרט והאלבום, אך הסרט נכשל בקופות עם הכנסות של כ-843 אלף דולר לעומת תקציב של כ-7.5 מיליון דולר. בעקבות כישלון הסרט בארצות הברית, הסרט כלל לא הופץ בבריטניה.

רוב הביקורות על הסרט היו שליליות. במגזין ניוזוויק נכתב על הסרט כי הוא "הפקת יוהרה" ו"חסר דופק". בניו יורק טיימס נכתב כי הסרט מכיל "נגיעות מלאות חן" לצד "נגיעות מגושמות". לעומת זאת, מבקר הסרטים רוג'ר איברט שיבח את הסרט ואת הופעתו של סיימון והעניק לסרט ציון של שלושה וחצי כוכבים מתוך ארבעה.

## קישורים חיצוניים

יואב קוטנר, פול סיימון - האם הכל היה כדאי? מעריב, 30 באוקטובר 1980, באתר עיתונות יהודית היסטורית

## הערות שוליים

קטגוריה:סרטי 1980
קטגוריה:סרטי דרמה אמריקאיים
טירת ברוגן

**טירת ברוגן** (בגרמנית: **Schloss Brüggen**) היא טירה השוכנת בברוגן, במחוז הילדסהיים, בסקסוניה התחתונה, גרמניה. היא נבנתה בסגנון הבארוק בשנת 1693 על ידי פרידריך השני פון שטיינברג. קדמו לה אחוזה מלכותית אוטונית, ככל הנראה מבוצרת, וכן בית אצולה מוקף חפיר מים.
ממוזער| אזור הגמלון של הריזלית עם סמלים
הטירה נבנתה בין השנים 1686–1693 בתכנונו של האדריכל יוהאן בלתזר לאוטרבך, תחת ניהולו של הרמן קורב, שלימים היה לאדריכל הדוכסי. המתחם כולל את מבנה הטירה, שער הכניסה משנת 1714, קפלת הטירה מ-1706 עם קבר המשפחה, פארק בשטח של 44,000 מ"ר ומבני משק שנבנו בין 1693 ל-1716. בסביבות שנת 1800 נוסף למתחם גם בית מגורים לקצינים. המבנים יוצרים חצר פנימית כמעט ריבועית.

שער הכניסה שימש בעבר כבית משפט וכבית סוהר. בניין הטירה עצמו מורכב מקומת קרקע, קומה ראשית ומזנין עליון עם חלונות מרובעים. גג המבנה הוא גג ארבעה שיפועים ומכוסה בלוחות צפחה. חזיתות הבניין הארוכות מחולקות ל-11 צירים, והחזיתות הצרות – לחמישה. במרכז המבנה, הפונה לחצר, בולט גמלון מקושט. חלון עגול בחלקו העליון של הגמלון מוקף בעיטורים בדמות שני יעלים, המשמשים כסמל משפחת פון שטיינברג. מעליו נראים פוטים (דמויות ילדים מכונפות) המחזיקים בקדרה – סמל משפחתה של אשת בונה הטירה, גרטרוד לואיזה פון גראפנדורף.

## היסטוריה
האחוזה המלכותית בברוגן נזכרת לראשונה בתיעוד משנת 936, כאשר שהה בה אוטו הראשון, קיסר האימפריה הרומית הקדושה בשנת שלטונו הראשונה, והעניק לעיר אוטרכט את זכות הטבעת המטבעות. ביקוריו במקום מתועדים גם בשנים 954, 961 ו-965, כאשר שימש היישוב תחנת עצירה בדרך למעונות המלכותיים בדאלום ובוורלה. בשנת 997 העניק אוטו השלישי את האחוזה והיישוב ברוגן למנזר אסן, ומאוחר יותר, במאה ה-11, עברו הבעלות והשליטה למנזר הקיסרי בגאנדרסהיים. המנזר החזיק באחוזה עד שנת 1803.

בשנת 1207 הזכיר האפיפיור אינוקנטיוס השלישי את "המצודה בברוגן" כחלק מנכסי המנזר. בין השנים 1226–1492 שלטה במקום משפחת אצולה ששירתה את מנזר גאנדרסהיים ואשר אימצה את שם היישוב. בשנת 1496 הועבר המקום כמשכנתא למשפחת פון שטיינברג, שבניה התגוררו בו מאז 1409. בשנת 1515 בנו האחים בורכארד וקונרד פון שטיינברג בית אצולה מוקף חפיר.

בשנת 1911, לאחר מותו של ארנסט פון שטיינברג, עברה האחוזה בירושה לבתו, הרוזנת יוטה. עם נישואיה בשנת 1905 לבורגהרד פון קראם, עברה האחוזה לבעלות משפחת פון קראם-שטיינברג, אשר מחזיקה בה עד היום.

בטירה בילה את ילדותו ברון הטניס גוטפריד פון קראם, אחד משחקני הטניס המובילים של תקופתו. בשנות ה-50 של המאה ה-20 חגג במקום את נישואיו לברברה האטון, יורשת רשת חנויות וולוורת'. בשנת 1992 שופץ מתחם הטירה.

## קישורים חיצוניים

## גלריית תמונות

קובץ:Schloss_Brüggen_Torhaus.jpg|קישור=Datei:Schloss_Brüggen_Torhaus.jpg|טקסט=Torhaus mit Einfahrt| בית שער עם שביל כניסה
קובץ:Schloss_Brüggen_Tordurchfahrt.jpg|קישור=Datei:Schloss_Brüggen_Tordurchfahrt.jpg|טקסט=Blick durch die Einfahrt zum Schlossbau| מבט דרך הכניסה לבניין הטירה
קובץ:Schloss_Brüggen_Seitenansicht.jpg|קישור=Datei:Schloss_Brüggen_Seitenansicht.jpg|טקסט=Seitenansicht des Schlossbaus| מבט מהצד של בניין הטירה
קובץ:Schloss_Brüggen_Kapelle.jpg|קישור=Datei:Schloss_Brüggen_Kapelle.jpg|טקסט=Schlosskapelle| קפלת הטירה


קטגוריה:גרמניה: טירות
קטגוריה:סקסוניה התחתונה: מבנים
יאן אלזינחה

**יאן אלזינחה** (בהולנדית: **Jan Elzinga**; 24 באוקטובר 1920 – 9 באפריל 2003) היה שוטר הולנדי שנשלח למחנה ריכוז לאחר שסירב, יחד עם עמיתיו, לעצור שבעה יהודים קשישים.

## ביוגרפיה
ב-9 במרץ 1943 קיבלו יאן אלזינחה ועמיתיו – דירק בונסטרה, יאן דדנס, קלאס ברחה, תוניס בולטהויס, תאודורוס בואנק, צ'רק ואן דר האו, חירט הולפאסט, רולף מולדר ווילם פליים – אשר שירתו בתחנת המשטרה בגרוטחסט שבמחוז חרונינגן ובכפרים נוספים בסביבה, הוראה לעצור שבעה יהודים קשישים ולשלחם למחנה וסטרבורק. השוטרים סירבו למלא את הפקודה.

יומיים לאחר מכן זומנו אלזינחה ועמיתיו למפקד המחוזי ולאחר מכן ננזפו על ידי מפקד המחוז של חרונינגן. השניים ניסו לשכנע אותם לציית להוראה, אך השוטרים עמדו בסירובם. בעקבות זאת, הם נשלחו למחנה הריכוז פוכט. אלזינחה הוחזק בבידוד במשך שמונה שבועות, ובעקבות כך הפך לנכה לצמיתות. הוא שוחרר באוגוסט 1944.

ב-14 בנובמבר 1988 הוענק לו אות חסיד אומות העולם מיד ושם.

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:שוטרים
קטגוריה:הולנדים שנולדו ב-1920
קטגוריה:הולנדים שנפטרו ב-2003
1945 בספרות

בערך זה מצוינים אירועים בולטים שהתרחשו במהלך שנת 1945 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* ק.ס. לואיס – הכוח הנתעב הזה
* ג'ורג' אורוול – חוות החיות
* אוולין וו – בחזרה לבריידסהד

### ספרי ילדים ונוער
[150px|ממוזער|יוצא לאור הספר הראשון בסדרת ספרי [בילבי]]
* טובה ינסון – משפחת המומינים והשיטפון הגדול
* אסטריד לינדגרן – בילבי גרב-ברך (הספר הראשון בסדרת ספרי בילבי)
* גרטרוד קראמפטון – טוטל הקטר

### ספרי עיון
* קרלו לוי – ארץ שכוחת אל
* קרל פופר – החברה הפתוחה ואויביה
* ברטראנד ראסל – תולדות הפילוסופיה המערבית
* ריצ'רד רייט – בן כושים

### ספרות עברית
* פניה ברגשטיין – בוא אלי פרפר נחמד
* ימימה אבידר-טשרנוביץ – שמונה בעקבות אחד
* ש"י עגנון – תמול שלשום

## נולדו
* 30 בינואר – מייקל דוריס, סופר אמריקאי (נפטר ב-1997)
* 21 ביוני – אדם זגייבסקי, משורר וסופר פולני
* 5 ביולי – מייקל בלייק, סופר ותסריטאי אמריקאי (נפטר ב-2015)
* 9 ביולי – דין קונץ, סופר אמריקאי
* 30 ביולי – פטריק מודיאנו, סופר צרפתי ממוצא יהודי, ופרס נובל לספרות לשנת 2014
* 17 בדצמבר – ג'קלין וילסון, סופרת ילדים אנגלייה
* 21 בדצמבר – ריימונד פייסט, סופר פנטזיה אמריקאי

## נפטרו
[170px|ממוזער|[אנה פרנק]]
* 22 בינואר – אלזה לסקר-שילר, משוררת וסופרת יהודייה ילידת גרמניה (נולדה ב-1869)
* 27 בינואר – אנטאל סרב, סופר יהודי-הונגרי (נולד ב-1901)
* 6 בפברואר – רובר ברזיאק, עיתונאי, פובליציסט, סופר, מחזאי ומבקר ספרות צרפתי (נולד ב-1909)
* 23 בפברואר – אלכסיי ניקולאייביץ' טולסטוי, משורר וסופר רוסי סובייטי (נולד ב-1883)
* 12 במרץ לערך – אנה פרנק, נערה יהודייה הולנדית ילידת גרמניה שנספתה בשואה. יומנה, שנכתב בקולה האישי לנוכח האימה יצא לאור לאחר מותה כספר (נולדה ב-1929)
* 20 במרץ – אלפרד דאגלס, משורר וסופר אנגלי (נולד ב-1870)
* 31 במרץ – מוריס דונה, מחזאי צרפתי (נולד ב-1859)
* 29 במאי – מיכאיל סבסטיאן, סופר, מחזאי, פובליציסט ומבקר ספרות יהודי-רומני (נולד ב-1907)
* 26 באוגוסט – פרנץ ורפל, סופר ומשורר יהודי-אוסטרי (נולד ב-1890)
* 8 באוקטובר – פליקס זאלטן, סופר ילדים יהודי-אוסטרי (נולד ב-1869)
* 28 בדצמבר – תאודור דרייזר, סופר אמריקאי (נולד ב-1871)

## פרסים
* פרס נובל לספרות: גבריאלה מיסטרל

## קישורים חיצוניים

*
קטגוריה:שנים בספרות - המאה ה-20
קטגוריה:1945
נקמתה של נקודת המפנה

**נקמתה של נקודת המפנה** (באנגלית: **Revenge of the Tipping Point**) הוא ספר מאת מלקולם גלדוול שיצא בשנת 2024, והמהווה גם מעין המשך וגם קונטרה לספרו המפורסם נקודת המפנה שיצא לאור חצי יובל קודם לכן. הספר תורגם לעברית על ידי שאול לוין ויצא לאור בהוצאת ידיעות ספרים בשנת 2025.

גלדוול פותח את הספר בציטוטים מתוך חקירה שנערכה לשלושה מעורבים בפרשה כלשהי, מבלי שהוא חושף את זהותם ואת אחריותם לאירוע עליו נחקרו. רק בסוף הספר הוא חוזר לאותה חקירה כדי לסגור מעגל ולנתח אותה באמצעות הכלים שפיתח לאורך הספר, ואז מתגלה כי מדובר בבני משפחת סאקלר, מייסדי חברת פרדו, מי שנחשבה לאחת האחראיות למשבר האופיואידים.

לאורך הספר, גלדוול משתמש בסדרה של מחקרים ושל ניתוחי מקרים, החל מההתפשטות המהירה והחריגה של מגפות בקרב צ'יטות ומתופעת התאבדויות בקרב צעירים בעיירה אמריקנית מצליחה, עבור בהונאות ביטוח רפואי במיאמי ובתופעה של העדפת ספורטאים באוניברסיטאות עילית גם אם אינם עומדים בקריטריונים המריטוקרטיים המקובלים, וכלה במעקב אחרי התפרצותה של מגפת הקורונה בבוסטון ובחדירתה של השואה כמושג נפוץ בשנות השבעים בארצות הברית. באמצעות כל האירועים הללו, בוחן גלדוול סדרה של רעיונות שהוא מגבש בנוגע לתהליכי התפרצותם של מגפות או של רעיונות, ולאפשרות להשפיע או לשלוט על התהליך.

## הרעיונות המרכזיים בספר
גלדוול מגבש סדרה של כללים, במסגרתה הוא מאבחן שלושה רעיונות מרכזיים:

הרעיון הראשון הוא דמותו של 'מפיץ על', העשויה להתבטא באדם שנוטה להדביק יותר את סביבתו בנגיפים בגלל סיבות ביולוגיות או מבנה הפרשת הרוק שלו, או ברופא שנוטה לרשום למטופליו תרופות מבוססות אופיואידים במינון גבוה וחריג מהקולגות שלו.

הרעיון השני הוא תופעה של יצירת 'סיפור על'. גלדוול מצביע על דוגמה בולטת בדמותה של סדרת טלוויזיה שמיתגה את נושא השואה והחדירה אותה ללכסיקון האמריקני אחרי עשורים של התעלמות, או על סדרה אחרת שהכשירה – לפי הניתוח שלו - את הלגיטימציה הציבורית לנישואין חד מיניים בארצות הברית.

הרעיון השלישי הוא שיעור של 'שליש הקסם', או במדויק יותר - 'רבע הקסם', שמאפיין את נקודת המעבר בה תופעה הופכת לשלטת והיא מאפשרת למהנדסים חברתיים לשנות התנהגות או מצב. גלדוול מביא גם כאן דוגמאות כמו שכונות מעורבות באוכלוסיות שונות, במינון ששימור עליהן מגוונות וימנע תופעה של 'בריחה לבנה', או את אחוז הנשים הנדרש לחברות בדירקטוריון כדי שלדבריהן ולדעתן תהיה השפעה ממשית על ניהול החברה.

## מבנה הספר
הספר כולל הקדמה, ולאחריה תשעה פרקים בשלושה חלקים וסיכום.
* חלק ראשון: שלוש חידות: מציג שלושה מקרי בוחן שכל אחד מהם כרוך בחידת עומק המבדילה אותו ממקרים אחרים.
* חלק שני: המהנדסים החברתיים: בוחן את נושא שליש ורבע הקסם ואת הימצאותם של מהנדסים חברתיים והשפעתם, וכמו גם את תופעת 'מפיץ העל'.
* חלק שלישי: סיפור העל: בוחן את יצירתם של סיפורי על ואת השפעתם.

## הערות שוליים

קטגוריה:ספרי עיון אמריקאיים
קטגוריה:ספרי 2024
מירנון

**מִירְנוּן** (שם מדעי: *Myrichthys*) הוא סוג של צלופח ממשפחת האפעוניים המאגד 11 מינים החיים באוקיינוסים טרופיים וממוזגים ברחבי העולם. שמו בעברית הוא הלחם של המילים מִיר (מלטינית), ונוּן, דג בערבית.

## מינים
* *Myrichthys aspetocheiros*
* *Myrichthys breviceps*
* מירנון זעמני *(Myrichthys colubrinus*) – חי גם במפרץ אילת.
* מירנון מטבעוני *(Myrichthys maculosus*) – חי גם במפרץ אילת.
* *Myrichthys magnificus*
* *Myrichthys ocellatus*
* *Myrichthys paleracio*
* *Myrichthys pantostigmius*
* *Myrichthys pardalis*
* *Myrichthys tigrinus*
* *Myrichthys xysturus*

## קישורים חיצוניים

## הערות שוליים

קטגוריה:טקסונים שתוארו בידי שארל פרדריק ז'ראר
קטגוריה:דגים במפרץ אילת
קטגוריה:אפעוניים
קטגוריה:בעלי חיים שתוארו ב-1859
יוסף ישראל (עיתונאי)

**יוסף ישראל** (נולד 15 בינואר 1988) הוא עיתונאי ומגיש חדשות ישראלי, המשמש ככתב חדשות החוץ של חדשות 13.

## ביוגרפיה
יוסף ישראל נולד בקרני שומרון וגדל בבאר שבע ובישוב סוסיא שבדרום הר חברון. שירת ביחידת אגוז כלוחם וכקצין והשתחרר משירות סדיר בדרגת סגן. משרת כסרן במילואים.

בוגר תואר ראשון בתקשורת ומדעי המדינה ותואר שני במדע המדינה ויחסים בין-לאומיים באוניברסיטת בר-אילן. דוקטורנט ליחסים בין-לאומיים וטרור באוניברסיטת בר-אילן, חוקר את הלוחמים הזרים המערביים בדאע"ש.

ב-2014 החל לעבוד כעורך חדשות בדיגיטל של nana10, ולאחר מכן בדיגיטל של חדשות 10, כיום חדשות 13. תחילה עבד כעורך זוטר ולאחר מכן כעורך בכיר וכסגן העורך הראשי של אתר חדשות 13. ב-2018 הצטרף לדסק החוץ כקשב תחת ניהולו של נדב איל.

החל מ-2020 משמש ככתב חדשות החוץ של חדשות 13, וכמגיש משדרי ומבזקי חדשות.

בין האירועים שסיקר היו המלחמה באוקראינה, רעידת האדמה בטורקיה, תקיפת אוהדי מכבי תל אביב באמסטרדם ומלחמת חרבות ברזל, בדרום (כולל סיקור מתוך רצועת עזה) ובצפון.

## חיים אישיים
ישראל נשוי ואב לשלושה, מתגורר בכפר סבא.

## קישורים חיצוניים

* כל הכתבות של יוסף ישראל באתר חדשות 13

## הערות שוליים

קטגוריה:עיתונאים ישראלים
קטגוריה:סגל ערוץ עשר
קטגוריה:סגל חדשות 13
קטגוריה:כתבי חדשות חוץ ישראלים
קטגוריה:בוגרי אוניברסיטת בר-אילן
קטגוריה:סוסיא: אישים
קטגוריה:כפר סבא: אישים
קטגוריה:ישראלים שנולדו ב-1988
מעלות (פסל)

"**מעלות**" הוא פסל מאת עזרא אוריון המוצב בירושלים.
## היסטוריה
הפסל "מעלות" הוקם בשנים 1980-1979 בכניסה לשכונת גבעת מרדכי, על ציר רחוב הרצוג. היוזמה לפסל הייתה של מיכה לוין, בתוקף תפקידו כיועץ ראש העיר ירושלים לאמנות. האזור, שנקרא "גן אלסי ברנדט", הוקם מכספי נדבן אמריקאי שביקש להנציח את רעייתו. חלק מן הכספים שתרם הוקדשו ליצירת הפסל.

הפסל, העשוי בטון בגובה של 18 מ', במשקל של כ-30 טון. מציג גרם מדרגות אלכסוני הפונה לעבר הרקיע. כבמעיין ניסיון לחיבור של האדם לטבע ולשמים. לעומת זאת, המדרגות עצמן מעוצבות כשהן פונות אל הקרקע. בתחילה, נשתלו סביב הפסל שיחי ורדים, על מנת למנוע מהציבור לטפס על הפסל, אולם במהלך הזמן הם הוסרו.

## קישורים חיצוניים
*

## הערות שוליים

קטגוריה:עזרא אוריון
קטגוריה:פסלים (יצירות)
קטגוריה:פיסול ישראלי
קטגוריה:יצירות משנת 1980
קטגוריה:ירושלים: פסלים
פסלון נפרף רע

**פסלון נפרף רע** נמצא במספר שברים בחפירות צ'כוסלובקיות ב-1984 או 1985 בשרידי מקדש הפירמידה של המלך נפרף רע באבו סיר. הוא נוצר בסביבות שנת 2460 לפנה"ס וגובהו היה כ-34 סנטימטרים. הפסלון מוצג כעת ב בקהיר (JE 98171). בשל השימור הטוב של הפנים והצבעים השמורים היטב, זוהי אחת הדוגמאות המפורסמות ביותר של פיסול מלכותי מצרי המתוארך לתקופת הממלכה הקדומה.

## פרטים
הפסל עשוי מאבן גיר ורודה ונמצא במספר שברים אך השרידים אינם שלמים. הוא מציג את המלך יושב על כס המלכות. האחרון חסר ברובו. המלך חובש פאה קצרה. על מצחו, קיים חור להחזקת אוראוס, הנחש הקדוש המופיע על עטרות המלכים והאלים של מצרים העתיקה, שנכון לימינו, אבד. השיער צבוע בשחור, מעל השפתיים צבוע שפם שחור. האף שבור חלקית. למלך היה זקן טקסי שנכון לימינו נחשב כמי שאבד. על צווארו יושב בז הפורש כנפיים על חלקו האחורי של ראש המלך. בשתי כיתוביות הוא מחזיק טבעת שן . המלך מוצג חשוף חזה. בידו הימנית הוא מחזיק שרביט. הזרוע השמאלית חסרה ברובה. גם החלק התחתון של הגוף חסר בעיקרו. הברכיים המגולפות היטב נשמרו ומראות שהוא לבש חצאית שנדיט . ישנו שבר מהבסיס עם שרידי רגל ימין. על הבסיס מגולפת הכתובת הקצרה: מלך מצרים העליונה והתחתונה, נפרף רע, לנצח נצחים. לבסוף קיים שבר מחלקו האחורי של כס המלכות ושבר אחד נוסף, לא מעוטר, של הבסיס.

## גילוי
השברים נמצאו בשלושה מקומות בתוך מקדש הפירמידה של נפרף רע. ארבעה מהם נמצאו באולם העמודים בחלק הדרום-מערבי של המקדש. שלושה שברים נוספים מגיעים מחדר אחסון ארוך, ממש דרומית לאולם זה, שני שברים נוספים מחדר קטן ממזרח לאולם.

## מראי מקום

* Miroslav Verner: Abusir XXVIII, The Statues of Raneferef and the Royal Sculpture of the Fifth Dynasty, Charles University, Prague 2017, 


## הערות שוליים

## קישורים חיצוניים

קטגוריה:מצרים העתיקה
סגן מושל מונטנה

**סגן מושל מונטנה** (באנגלית: **Lieutenant Governor of Montana**) הוא הבכיר השני במעלתו ברשות המבצעת במדינת מונטנה, אחרי מושל מונטנה. על פי חוקת מונטנה, סגן המושל יתמנה למושל במקרה של מוות, נבצרות קבועה, התפטרות או הדחה של המושל.

## היסטוריה
משרת סגן המושל במונטנה הוקמה עם קבלת המדינה לאיחוד בשנת 1889. מאז, סגני המושל מילאו תפקידים משתנים בהתאם לצורכי הממשל והעדפות המושלים. בחוקת מונטנה הראשונה משנת 1889, הוגדר סגן המושל כנשיא הסנאט של מונטנה. עם זאת, בשנת 1972 נוסחה חוקה חדשה במונטנה ובה הוסר תפקידו של סגן המושל כנשיא הסנאט.

בשנת 1908 המושל ג'וזף טול התפטר מתפקידו מסיבות בריאותיות, וסגן המושל אדווין נוריס ירש את מקומו ונבחר לאחר מכן לתקופת כהונה מלאה. בשנת 1933, המושל ג'ון אריקסון התפטר מתפקידו כדי שסגנו, פרנק הנרי קוני, יוכל למנות אותו אל הסנאט של ארצות הברית. קוני עצמו נפטר במהלך כהונתו בשנת 1935, ונשיא הסנאט המדינתי אלמר הולט, ירש את תפקידו כמושל.

בשנת 1962 המושל דונלד גרנט נאטר נהרג בתאונה אווירית, וסגן המושל טים באבקוק השלים את יתרת כהונתו של נאטר ואף נבחר לתקופת כהונה מלאה בבחירות 1964.

## תפקידים וסמכויות
סגן המושל עשוי לקבל סמכויות ותחומי אחריות בארבע דרכים עיקריות:
* מהחוקה – חובות וסמכויות המוגדרות בחוקת המדינה.
* מהרשות המחוקקת – באמצעות חוקים שנחקקו בידי בית המחוקקים המדינתי.
* מהמושל – באמצעות מינוי ישיר או צו ביצועי של מושל מונטנה.
* מיוזמה אישית – באמצעות יוזמות אישיות של סגן המושל במהלך כהונתו.

פעמים תכופות סמכויותיו של סגן המושל הן שילוב של גורמים אלו. הסמכות החוקתית המרכזית והמשותפת לכל סגני המושלים היא לשמש כממלא מקום רשמי של המושל ולהיות הראשון בסדר הירושה למשרת המושל במקרה שהמושל אינו מסוגל להמשיך בתפקידו.

## קישורים חיצוניים
* 

## הערות שוליים

*
מונטנה
קטגוריה:מונטנה
פול בריגהאם

**פול בריגהאם** (באנגלית: **Paul Brigham**; ) היה איש צבא ופוליטיקאי אמריקאי מוורמונט, איש המפלגה הדמוקרטית-רפובליקנית, שכיהן כסגן מושל המדינה בשנים 1796–1813, ובשנים 1815–1820, ומתוקף תפקידו זה, כמושל ורמונט השני מאוגוסט ועד אוקטובר 1797 בעקבות פטירתו של מושל המדינה הראשון, תומאס צ'יטנדן.
## ראשית חייו
פול בריגהאם נולד בעיירה קובנטרי שבמושבת קונטיקט, כבנם של פול וקתרין (לבית טרנר) בריגהאם. ב-1767 הוא נשא לאישה את לידיה סוייר, ולשניים נולדו חמישה ילדים.
## קריירה
מינואר 1777 ועד אפריל 1781 שירת בריגהאם כקפטן במיליציה של קונטיקט במהלך מלחמת העצמאות של ארצות הברית. הוא היה מפקד פלוגה בצבא הקונטיננטלי תחת פיקודו של הגנרל ג'ורג' וושינגטון, ובחורף 1777 הוא היה ב.

באביב 1782 עבר בריגהאם עם משפחתו לנוריץ', ורמונט, שם הוא היה חוואי וסוחר קרקעות. הוא שימש כשריף הראשי של מחוז וינדזור במשך חמש שנים, וכמייג'ור גנרל במיליציה של ורמונט. הוא היה שופט ראשי בבית המשפט המחוזי במשך חמש שנים, וחבר בחבר האלקטורים ב-1792. ב-1793 וב-1794 התמודד בריגהאם על מושב בבית הנבחרים של ארצות הברית, ובשתי הפעמים קיבל פחות מ-5 אחוזים מהקולות. בשנים 1793–1796 הוא היה חבר במועצת המושל.

מדי שנה בשנים 1796–1813 נבחר בריגהאם כסגן מושל ורמונט בסך הכול 16 פעמים, זאת למעט התעוררות מחודשת של הפדרליסטים שהדיחו את בריגהאם ואת שאר חברי המפלגה הדמוקרטית-רפובליקנית מתפקידיהם ב-1814. לאחר תום מלחמת 1812, שהעניקה חיות למפלגה הפדרלית שכבר גססה ברחבי ניו אינגלנד, שב בריגהאם לתפקידו כסגן המושל, הפעם מ-1815 ועד 1820. עם מותו של המושל תומאס צ'יטנדן, כיהן בירגהאם מתוקף תפקידו לזמן קצר כמושל ורמונט השני מ-25 באוגוסט ועד 16 באוקטובר 1797, כאשר המושל החדש, אייזק טיצ'נור הושבע לכהונתו. לאחר מכן חידש בירגהאם את כהונתו כסגן המושל. ב-1820 הוא פרש מתפקידו ושב לביתו בנוריץ'.

## מותו
פול בריגהאם נפטר בנוריץ' ב-16 ביוני 1824. הוא נטמן בבית הקברות פיירוויו שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1562


## קישורים חיצוניים

* פול בריגהאם בראתר אגודת המושלים הלאומית 
* פול בריגהאם באתר The Political Graveyard 
* 

קטגוריה:אמריקאים ילידי קונטיקט
קטגוריה:מושלי ורמונט
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:סגני מושלי ורמונט
קטגוריה:שופטי בתי המשפט של מדינת ורמונט
קטגוריה:אמריקאים שנולדו ב-1746
קטגוריה:אמריקאים שנפטרו ב-1824
אליפות אירופה בכדורגל עד גיל 21 - 2025

**אליפות אירופה בכדורגל עד גיל 21 - 2025** ידועה גם בשם **יורו עד גיל 21 - 2025**) היא המהדורה ה־25 של אליפות אירופה בכדורגל עד גיל 21, טורניר הכדורגל הדו־שנתי המאורגן על ידי אופ"א לנבחרות כדורגל גברים אירופיות עד גיל 21. הטורניר התקיים בסלובקיה במהלך חודש יוני 2025, וזכתה בו נבחרת אנגליה.

רשאים להשתתף בטורניר שחקנים שנולדו לאחר ב-1 בינואר 2002.

## העפלה
### נבחרות שהעפילו
הקבוצות הבאות העפילו לטורניר הגמר.

**הערה**: כל הנתונים הסטטיסטיים כוללים רק את עידן U21 (1978 ואילך).

## שלב הבתים
### בית א'

### בית ב'

### בית ג'

### בית ד'

## שלב הנוקאאוט

### סיכום

2025
קטגוריה:תחרויות כדורגל ב-2025
קטגוריה:תחרויות ספורט בסלובקיה
קטגוריה:2025 באירופה
חילוץ בצפון

**חילוץ בצפון** (באנגלית: **Northern Rescue**), היא סדרת טלוויזיה קנדית. היא מופצת על ידי CBC בקנדה וניתן לצפות בה דרך נטפליקס במדינות רבות בעולם, גם במדינת ישראל.

## רקע
לאחר שאשתו מתה, מפקד החיפוש וההצלה **ג'ון וסט** (ויליאם בולדווין) עובר עם שלושת ילדיו מבוסטון, מסצ'וסטס לעיירה שבה גדל, "טורטל איילנד ביי" שבאונטריו, קנדה. בדרמה המשפחתית הזו, ג'ון וילדיו מתמודדים עם האבל לאחר המוות של אם המשפחה, כאשר כל אחד מתמודד עם האבל בדרכו שלו.

## סקירת הסדרה

## צוות השחקנים והדמויות
* ויליאם בולדווין – **ג'ון וסט**
* קת'לין רוברטסון – **צ'רלי אנדרס**, אחותה של שרה
* מישל נולדן – **שרה וסט**, אשתו המנוחה של ג'ון (מספרת את יומנה ונראית בזיכרונות)
* עמליה ויליאמסון – **מדלין "מאדי" וסט**, הבת הבכורה של ג'ון ושרה
* ספנסר מקפירסון – **סקאוט וסט**, בנם היחיד של ג'ון ושרה
* טיילור ת'ורן – **טיילור וסט**, הילד הצעיר של ג'ון ושרה
* סבסטיאן רוברטס – **אלכס**, החבר המנוכר של צ'רלי
* אוון מארש – **הנרי**, מושא האהבה המתהווה של מאדי
* אליאנה ג'ונס – **גוון**, חברה של מאדי והנרי
* דווין נקודה – **אליסון**
* כריסטיאן מרטין – **ג'ייסון ג'וריס**

## הפקה
הסדרה מופקת על ידי Don Carmody Television (DCTV). היא מוזרמת בקנדה דרך CBC ומופצת ברחבי העולם על ידי שירות הסטרימינג נטפליקס. 

העונה הראשונה שכוללת 10 פרקים עלתה לראשונה ב-1 במרץ 2019. הסדרה צולמה בפארי סאונד, עיירה באונטריו, ובטורונטו, קנדה.

## קישורים חיצוניים

קטגוריה:סדרות טלוויזיה על משפחות
קטגוריה:סדרות טלוויזיה קנדיות
קטגוריה:סדרות שצולמו בטורונטו
## הערות שוליים

קטגוריה:סדרות טלוויזיה קנדיות שעלו לשידור בשנות ה-2010